
	Comisia pentru buget, finanţe şi bănci

	
	Bucureşti,        

Nr. 22/313 /12.02.2013


Biroul Permanent

al

Camerei  Deputaţilor

Vă înaintăm,  alăturat, raportul asupra  Propunerii legislative privind amnistia fiscală pentru pensionari trimis comisiei noastre pentru examinare pe fond, cu adresa Biroului Permanent PLx.420  din 8 octombrie  2012.
	PREŞEDINTE,

Dan Radu RUȘANU


Parlamentul  României

Camera Deputaţilor

	Comisia pentru buget, finanţe şi bănci
	
	Bucureşti,    

Nr. 22/ 313 /12.02.2013


RAPORT  
asupra  Propunerii legislative privind amnistia fiscală pentru pensionari
Cu adresa nr. Plx.420  din 8 octombrie  2012, Biroul Permanent,  în temeiul art.95 din Regulamentul Camerei Deputaţilor, republicat, a sesizat, pentru examinare şi avizare în fond Comisia pentru buget, finanţe şi bănci cu Propunerea legislativă privind amnistia fiscală pentru pensionari.
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisia a avut în vedere avizul negativ al Consiliului Legislativ,  transmis cu adresa nr.469/14.06.2012, avizul negativ al Comisiei pentru muncă și protecție socială și avizul negativ al Comisiei pentru egalitatea de șanse pentru femei și bărbați.
Prezentul proiect de lege are ca obiect de reglementare declararea amnistiei fiscale pentru pensionarii care, din motive neimputabile lor, înregistrează datorii la Casa Națională de Pensii Publice.
Proiectul de Lege, prin obiectul său de reglementare, face parte din categoria legilor  ordinare  iar în aplicarea  art. 75 alin.(1)  din Constituţia României, republicată, prima Cameră sesizată este Senatul.
La dezbaterile comisiei au participat ca invitaţi în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice, domnul Ion Ghizdeanu.
Proiectul de lege a fost respins de Senat în şedinţa din 2 octombrie 2012, în calitate de primă Cameră sesizată.
Totodată, potrivit articolului 75 alineatele (1) și (3) din Constituția României, republicată, Camera Deputaților este Cameră decizională.

 La lucrările comisiei şi-au înregistrat prezenţa un număr de 31 deputaţi din totalul de 31 membri ai comisiei.

Raportul comisiei a fost votat cu majoritate de voturi.
În urma dezbaterii  Propunerii legislative privind amnistia fiscală pentru pensionari ,  în şedinţa din data de 12.02.2013, comisia propune supunerea spre dezbaterea şi adoptarea Plenului Camerei Deputaţilor a unui raport de respingere deoarece:
· Semnalam ca propunerea legislativă se referă in mod eronat la amnistie fiscală, întrucât,  aceasta vizează cote părți  de sume încasate cu titlu de pensii, sume care nu se încadrează  în categoria de obligații fiscale, prevăzute la art.l  alin.(l)  din Legea nr.571/2003 privind Codul fiscal, cu modificările și completările ulterioare;
· Totodată,  propunerea  legislativă nu  
ar fi trebuit  să  vizeze amnistia fiscală, ci exonerarea de la restituirea sumelor încasate in plus cu titlu de pensie;
· De asemenea, în cuprinsul propunerii legislative era necesar să se precizeze și ce se intamplă în situația în care unii pensionari au platit deja respectivele sume sau o parte din acestea, precum și în situația în care au contestat în instanță decizia de recuperare și au fost emise hotarâri judecătorești nefavorabile.

· Astfel, propunerea legislativă nu poate fi promovată în actuala redactare, întrucât cuprinde soluții insuficiente pentru punerea in aplicare.

	PREŞEDINTE,

Dan Radu RUȘANU
	SECRETAR,

Gheorghe DRAGOMIR


Consilier parlamentar,  Luminiţa Ghiorghiu                                                                          

